Rigspolitiet Nimbusparken 24,4 2000 Frederiksberg T: 45 15 21 65 E: sine@sikkerhedsnet.dk
Beredskabsfaglig indstilling

Ansøgningsdato: Angiv dato.

Vedr. civile aktørers anvendelse af radioer under et beredskab

De primære beredskaber kan få behov for at kommunikere over SINE med en civil virksomhed, myndighed, institution m.fl. (herefter ”aktør”) i forbindelse med løsning af beredskabsmæssige opgaver.

Hvis aktøren ikke har en selvstændig tilslutning til SINE med egne radioer, har beredskabet mulighed for enten at udlåne radioer til aktøren i konkrete situationer eller indgive en beredskabsfaglig indstilling til Rigspolitiets Center for Beredskabskommunikation.

Indstillingen benyttes, når det indstillende beredskab vurderer, at der er et beredskabsfagligt behov for, at aktøren fast skal kunne benytte et antal af beredskabets radioer i kommunikationen med beredskabet. Eksempelvis en virksomheds eget beredskabs hjælperøgdykkere, der assisterer et brandvæsen.

Denne skabelon er udarbejdet til brug for beredskabsfaglige indstillinger.

CFB skal gøre opmærksom på, at den indstillede aktør først må tage beredskabets radioer i brug, når beredskabet har modtaget en godkendelse af den beredskabsfaglige indstilling fra Center for Beredskabskommunikation.

Indstillingen og evt. dokumentation sendes til Center for Beredskabskommunikation på e-mail sine@sikkerhedsnet.dk, der behandler sagen hurtigst muligt.

Spørgsmål til indstillingsprocessen mv. kan rettes til Center for Beredskabskommunikation på tlf: 45 45 21 65 eller e-mail: sine@sikkerhedsnet.dk.

Regler

Retningslinjer for tilslutning til og anvendelse af SINE fremgår af Vejledning til bekendtgørelse nr. 262 af 22. april 2008 om tilslutning til og anvendelse af det landsdækkende radiokommunikationsnet (herefter vejledningen).

Vejledningen er udarbejdet til de aktører, der anvender SINE med henblik på at sikre den bedst mulige anvendelse af nettet. Vejledningen indeholder bl.a. de overordnede retningslinjer for brug af SINE, samt en overordnet gennemgang af, hvem der overordnet kan eller skal benytte SINE, jf. vejledningens afsnit 1.2.

Statslige, kommunale og regionale beredskabsmyndigheder er forpligtet til at anvende SINE til løsning af egne og fælles beredskabsmæssige opgaver. Private aktører, der løser beredskabsmæssige opgaver for beredskabsmyndigheder har ligeledes tilslutningspligt.

Vejledningens afsnit 1.2.2 omhandler de tilfælde, hvor en myndighed pålægger eller har pålagt en privat aktør at drive eget beredskab, eksempelvis med hjemmel i bekendtgørelse nr. 348 af 11.juni 1998 (bedriftværn). Myndigheden er i sådanne tilfælde ansvarlig for at påse, at aktøren bliver tilsluttet SINE.

Endvidere omhandler afsnit 1.2.2, private aktører, der frivilligt har oprettet eget beredskab. Disse aktører kan gå i dialog med den administrerende myndighed for det relevante område, fx det lokale brandvæsen, om behovet for, at aktøren benytter et antal af myndighedens radioer, når aktøren assisterer denne i løsningen af beredskabsmæssige opgaver.

Center for Beredskabskommunikation beslutter på baggrund af en beredskabsfaglig indstilling fra myndigheden, om aktøren er berettiget til at benytte SINE. Aktøren vil i så fald alene være berettiget til at bruge SINE til varetagelse af beredskabsmæssige opgaver, herunder uddannelse og øvelser.

Det indstillende beredskab er selv ansvarlig for at indkøbe beredskabets radioer, herunder den eller de radioer, der benyttes af den indstillede aktør, samt at disse radioer er konfigureret og installeret i overensstemmelse med krav og vilkår for tilslutning til SINE, og anvendes i overensstemmelse med gældende retningslinjer, jf. bl.a. vejledningens afsnit 3, 5 og 9.

Udgifter forbundet hermed samt til programmering og opdatering mv. heraf, er Rigspolitiet uvedkommende.

Beredskaberne har desuden mulighed for midlertidig i konkrete situationer at udlåne radioer til private aktører, der indgår i løsningen af beredskabsmæssige opgaver, jf. vejledningens afsnit 1.2.1.

Aktører uden tilslutningspligt (andre aktører) har herudover mulighed for at opnå selvstændig tilslutning til SINE efter aftale med Center for Beredskabskommunikation, jf. vejledningens afsnit 1.2.3. Dette foregår efter ansøgning. For nærmere herom henvises til CFB’s hjemmeside: http://www.sikkerhedsnet.dk/anvend-sine/ansoegning-om-tilslutning-til-sine/tilslutning-af-andre-aktoerer/.

De nærmere retningslinjer for tilslutning til og anvendelse af SINE kan findes på hjemmesiden www.sikkerhedsnet.dk/om-sine/lovstof/.

Indstillende beredskab	Kontaktperson
Navn: Adresse: Cvr. nr:	Navn: Stilling: Telefonnr.: E-mail:
Indstillede aktør	Kontaktperson
Navn: Organisationstype: Adresse: Cvr. nr:	Navn: Stilling: Telefonnr.: E-mail:
Beredskabsfaglige behov for at kommunikere over SINE
Det indstillende beredskab bedes overordnet beskrive det beredskabsfaglige behov, der nødvendiggør, at kommunikationen mellem den indstillede aktør og beredskabet foregår over den beredskabsmæssige del af SINE. Dette bedes inkludere en overordnet beskrivelse af de beredskabsmæssige opgaver, som aktøren skal anvende SINE til, samt hvilke personer/persongrupper, der skal assistere og varetage kontakten til beredskabet. Antal SINE-radioer der ønskes anvendt af den indstillede aktør under indstillende beredskab: Talegrupper, der ønskes anvendt, herunder om den indstillede aktør skal have adgang til skadestedssæt: Eventuelt grundlag for indstillede aktørs samarbejde med det indstillende beredskab, fx aftale:
Eventuelle særlige forhold/bemærkninger
Indstillende beredskabs underskrift
Det indstillende beredskab bekræfter ved sin underskrift ovenstående oplysninger og beredskabsfaglige vurdering. Navn: Stilling: Dato: Underskrift og evt. stempel: